﻿﻿বিএনপি মহাসচিব মির্জা ফখরুল ইসলাম আলমগীর বলেছেন, নির্বাচনকালীন ছোট বা বড় কোনো দলীয় সরকারকে মেনে নেবে না বিএনপি। দেশের বর্তমান পটভূমিতে দলীয় সরকারের অধীনে কোনো অবাধ, সুষ্ঠু ও নিরপেক্ষ নির্বাচন সম্ভব নয়। ইতিমধ্যে সব নির্বাচনেই তা প্রমাণ হয়েছে। আমরা আশা করি, সরকারের শুভবুদ্ধির উদয় হবে। তারা পরিস্থিতি সঠিকভাবে উপলদ্ধি করে দ্রুত আলাপ-আলোচনার মাধ্যমে সমস্যা সমাধানের উদ্যোগ নেবে।